શિક્ષકોના સેમીનારમાં પ્રશ્નોત્તરી બાદ નિયામકે તેમના વકતત્યમાં જણાવ્યું હતુ કે, તમે તમારા બાળકોને સરકારી સ્કુલમાં અભ્યાસ માટે બેસાડતા નથી. અને બીજા ગરીબ અને મધ્યમવર્ગના વાલીઓ બાળકો સરકારી શાળામાં તમારા ઉપર વિશ્વાસ મુકીને અભ્યાસ માટે મુકે છે. પરંતુ શિક્ષકો પોતાની ફરજ નિષ્ઠાપૂર્વક નિભાવતા નથી. 17 વર્ષથી રિજલ્ટ નથી મળતું. જો સરકાર ધારે તો તમને પાણીચુ પણ આપી શકે છે. અને તમે એમ ન સમજતા કે અમને નોકરીમાંથી કાઢી મુકયા બાદ શાળાઓ બંધ થઇ જશે. શિક્ષકોને નોકરી ભણાવવા માટે આપવામાં આવી છે. છતાં જુદાજુદા પરિપત્રો કરવા પડે છે.